ابراهيم نصر (18 اغسطس 1950 - 12 مايو 2020)، ممثل وفنان كوميدى مصري اسمه ابراهيم نصر النخيلى نسبة لقرية النخيله فى مركز ابوتيج فى محافظة اسيوط لكنه اتولد بحي شبرا بالقاهرة لأن ابوه جه من الصعيد للعمل بالقاهره كمقاول معمارى وفي المدرسة كان رئيس فريق التمثيل وكان اول عمل مدرسي كبير له هو مسرحية بمدرسة عثمان بن عفان بحي شبرا. وهو متزوج وعنده ولد واحد اسمه عماد. حاصل على ليسانس اداب سنة 1972. ابتدا حياته الفنية كمنولوجيست بيقلد النجوم الكبار وشارك فى مجموعة من برامج الاطفال . قام بتمثيل وبطولة عدة مسلسلات تليفزيونية منها "حكاية لها العجب" و(الزمن المر) كمان شارك فى عده مسرحيات كمان عمل فى حلقات عديده فى برنامج الكاميرا الخفية اللى كان بيقدمه فى شهر رمضان واشتهر بشخصية "زكية زكريا" اللي لقت نجاح كبير جدا بين الناس وله برضه مجموعة من الافلام اللى شارك فى تمثيلها، منها "بيت بلا حنان" سنة 1976 و"حد السيف" سنة 1986. "امرأة واحدة لا تكفي" سنة 1990 وحسن اللول سنة 1997 وفيلم "اكس لارج" سنة 2011 وغيرها من الافلام المصرية.